
Okresný súd Liptovský Mikuláš 5P/42/2026 5626201225 16. 04. 2026 Mgr. Magdaléna Andreánska ECLI:SK:OSLM:2026:5626201225.2
ROZSUDOK V MENE SLOVENSKEJ REPUBLIKY Okresný súd Liptovský Mikuláš sudkyňou Mgr. Magdalénou Andreánskou vo veci starostlivosti o maloleté deti A. B., nar. X. XX. XXXX a C. B., nar. X. XX. XXXX, bytom ako matka, zastúpené kolíznym opatrovníkom Úradom práce, sociálnych vecí a rodiny Liptovský Mikuláš, so sídlom M. M. Hodžu 30, Liptovský Mikuláš, IČO: 30 794 536, deti matky, D. E., nar. XX. X. XXXX, trvale bytom F. G. H. I. XXXX/ XX, D. J., právne zastúpenej JUDr. Evou Dorociakovou, advokátkou, so sídlom 1. mája 697/26, Liptovský Mikuláš, IČO: 42 351 189, a otca, J. B., nar. X. X. XXXX, trvale bytom J. XXX/X, D. J., v konaní o návrhu matky na úpravu výkonu rodičovských práv a povinností, takto rozhodol: I. Súd schvaľuje nasledovnú rodičovskú dohodu: 1. Maloleté deti A. B., nar. X. XX. XXXX a maloletý C. B., nar. X. XX. XXXX sa zverujú do výlučnej starostlivosti matky. 2. Obidvaja rodičia sú oprávnení maloleté deti zastupovať a spravovať ich majetok. 3. Otec sa zaväzuje prispievať na výživu maloletej A. B., nar. X. XX. XXXX sumou vo výške 100 € mesačne, na výživu maloletého C. B., nar. X. XX. XXXX sumou vo výške 100 € mesačne, vždy do 15. dňa kalendárneho mesiaca vopred k rukám matky maloletých detí, počnúc dňom 20. 2. 2026. 4. Otec je oprávnený stretávať sa s maloletými deťmi každý párny týždeň kalendárneho roka v čase od piatku od 16.00 hod. do nedele do 17.00 hod. Počas osobitnej úpravy styku je otec oprávnený stretávať sa s deťmi nasledovne: - Každý rok počas vianočných prázdnin v čase od 23. 12. od 9.00 hod. do 24. 12. do 16.00 hod. - Počas letných prázdnin (od 1. 7. do 31. 8.) počnúc posledným dňom vyučovania pred začiatkom prázdnin od 15.00 hod. do 15. 7. do 20.00 hod. a od 1. 8. od 9.00 hod do 16. 8. do 20.00 hod. - Počas osobitnej úpravy styku sa bežná úprava nepoužije. - Miestom odovzdania a prevzatia maloletých detí bude miesto školského zariadenia maloletých detí. V čase choroby maloletého dieťaťa, v čase pracovného voľna, sviatkov, prázdnin, alebo v čase, keď bude školské zariadenie mimo prevádzky, bude miestom odovzdania a prevzatia maloletých miesto bydliska matky. - Matka sa zaväzuje maloleté deti na styk s otcom riadne pripraviť a tento styk umožniť. II. Žiaden z účastníkov nemá nárok na náhradu trov konania. odôvodnenie: Písomné vyhotovenie rozsudku neobsahuje odôvodnenie, lebo po vyhlásení rozsudku na pojednávaní za prítomnosti všetkých účastníkov konania sa účastníci konania vzdali odvolania (§ 2 Civilného
mimosporového poriadku /ďalej len CMP/, § 221 písm. a/, § 368 Civilného sporového poriadku, /ďalej len CSP/). Poučenie: Proti výroku I. tohto rozsudku, v ktorom súd schválil dohodu rodičov vo veci starostlivosti súdu o maloletých, nie sú rodičia oprávnení podať odvolanie (§ 122 CMP), kolízny opatrovník sa vzdal práva podať odvolanie. Proti výroku II. tohto rozsudku možno podať odvolanie v lehote 15 dní od jeho doručenia na Okresnom súde Liptovský Mikuláš v štyroch vyhotoveniach. Odvolanie môže podať účastník, v neprospech ktorého bolo rozhodnutie vydané. O odvolaní rozhodne Krajský súd v Žiline. Účastníci konania sa vzdali práva podať odvolanie proti výrokom I. a III. tohto rozsudku. Rozsudky o výživnom sú vykonateľné doručením (§ 44 CMP ). Ak povinný dobrovoľne nesplní, čo mu ukladá vykonateľné rozhodnutie na peňažné plnenie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti v znení neskorších predpisov, alebo návrh na nariadenie výkonu rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému podľa § 370 a nasl. CMP.

